Teosofisk Forening København

Den Indre Sol – Holistisk motion (før fuldmånemeditation)
2025-01-13 18:00 - 18:45 (Europe/Copenhagen) | Teosofisk Forening København, Sankt Knuds Vej 27A, Frederiksberg C, København, 1903, Danmark
Gør noget godt for dig selv!
Gør noget godt for din krop, psyke og ånd!
Qi gong, åndedræt og lyd
Tidspunkt: Kl. 18:00 – 18:45 (inden Foredrag, kanalisering og meditation)
Sted: TFK’s lokaler på Frederiksberg
Pris pr. gang: 25 kr.
Der er ingen tilmelding – bare kom og vær med!

Qi gong – En kinesisk bevægelseskunst
Kinesisk bevægelse til stille rytmisk musik
Langsom bevægelse med bevidst åndedræt, hvor krop, psyke og ånd forenes, og som herigennem bliver til en aktiv form for meditation i samklang med musikken. Qi gong er en kinesisk bevægelsesform, som består af stille bevægelse samtidig med et bevidst åndedræt, og dette skaber en aktiv form for meditation, der giver både motion, jordforbindelse og mulighed for at komme i en meditativ tilstand. Qi gong, er forløberen for Tai Chi og den bliver brugt som forebyggende behandling og behandling på kinesiske hospitaler. Så det er både sundt og åndeligt udviklende at praktisere Qi gong.
Åndedræt, mantrasang og lyd på chakraerne
Hjerteåndedræt, bijamantraer og tonesang på de 7 hovedchakraer
Når vi laver hjerteåndedræt på chakraerne, bliver chakraerne åbnet. Når vi synger Bija mantraer på chakraerne får vi en god kontakt med chakraerne gennem kroppen. Og når vi synger tonesang på chakraerne, bliver chakraerne aktiveret, renset, balanceret og healet.

Den Indre Sol: Ziadria og Michael
Email: denindresol@gmail.com
tlf. 61330508

FULDMÅNEMEDITATION I STENBUKKENS TEGN ved DEN INDRE SOL
2025-01-13 19:00 - 20:30
Inden meditationen er der Holistisk Motion ved den Indre Sol:
Qi gong og åndedræt og lyd på chakraerne kl. 18-18.45.
Betaling: 25 kr.
Se nærmere beskrivelse: link

Fuldmåneceremonien består af:
Åndedrætsmeditation, Meditativ cirkeldans, Mantrasang og Jordhealingsmeditation.
Vi åbner os for Fuldmånens Kærlighedsstrøm fra de planeter der påvirker os på både personlighedsplanet og sjælsplanet i den pågældende måned.Inden vi går i gang, vil du blive introduceret i fuldmåneenergiens muligheder og problemstillinger/udfordringer, som vi bliver påvirket af i den pågældende måned.Efter meditationen vil du modtage inspiration fra et englekort.

Eksakt fuldmånetidspunkt er mandag d. 13. januar kl. 23:27:44
Månedens spirituelle mantra: ”Hensunken er jeg i overjordisk lys og vender dog dette lys ryggen”

Arrangementet er gratis, og kræver ingen tilmelding. Du møder bare op.
Du er velkommen til at give en donation til hjælp til betaling af huslejen.
Vi anbefaler 50 kr. men alt er velkomment.
Du kan lægge donationen i fletkurven ved indgangen eller indbetale på mobilpay nr. 91597

Ved Fuldmåne og Nymåne er der en særlig planetarisk indstrømning til jorden, som påvirker os alle kollektivt to dage før, på selve dagen og to dage efter. Ved fuldmånen er det optimalt at lave jordhealingsmeditation og uselvisk lysarbejde for Jorden, og ved nymåne er det optimalt at lave kanalisering- og healingsmeditation, og personligt forvandlingsarbejde.

Den Indre Sol: Ziadria og Michael
Email: denindresol@gmail.com
tlf. 61330508
www.facebook.com/denindresol

ID: 250113MED

KAN MAN LEVE AF LYS… PRANA… LUFT? foredrag ved Pia Hardenberg
2025-01-14 19:00 - 21:30
Nogle mennesker lever i bedste velgående uden at indtage fast føde overhovedet. Hvordan kan
det lade sig gøre at leve uden at spise mad?!?
Handler det om en speciel spirituel livsstil og en bevidsthedstilstand, som nogle mennesker har
tilegnet sig? Foredrag med masser af autentisk information sætter fokus på dette spændende og
måske tankeprovokerende emne.

Noget tyder på, at vi er på vej til at udvikle en helt ny bevidsthed om næring til selvopretholdelse, end vi hidtil har kunnet forestille os. Hør om en del af den nye tids bevidsthed som giver interessante perspektiver på livets opretholdelse som menneske og få indblik i en spirituel livsførelse uden indtagelse af fast føde.
Der vises mange slides for bedre at formidle dét emne, som kan være både dybt tankevækkende og måske endda provokerende. For er mennesket virkelig et selvopretholdende væsen, som kan leve uden indtagelse af mad? Har det noget at gøre med en speciel spirituel udvikling? Hvilken betydning har vores følelser i forbindelse med at indtage fast føde? Er der en sammenhæng mellem vores indtagelse af føde og udviklingen af vores bevidsthed?

Pris: 90/120 kr. for medlemmer/gæster.
Betaling: Beløbet betales ved indgangen.

Pia Hardenberg (forfatter, foredragsholder, kinesiolog, clairvoyant, healer m.m.) har arbejdet i over 30 år både indenfor den etablerede undervisningsverden som lærer, speciallærer, tale- og læsepædagog samt indenfor den alternative verden som kinesiolog, clairvoyant og healer.
I 2012 tog Pia en yogalærer uddannelse og har undervist i yoga siden da, samtidig med at arbejde som alternativ behandler og nu også som lydterapeut.

#bevidsthed
ID: 250114PHAffnTFK

Hearts and Hands Healing
2025-01-15 17:30 - 19:00
Gratis healing Er du syg, i krise eller søgende, er du velkommen til at møde op i Teosofisk Forenings lokaler, hvor Hearts and Hands terapeuterne er klar til at tage imod hver onsdag fra kl. 18.00 – 19.00 Der er ingen forudbestilling. Healingen er ikke en erstatning for lægehjælp, men et supplement til denne.

Om Hearts & Hands

Hearts & Hands er en organisation af frivillige, der tilbyder gratis healing. Alle er velkomne.

Vores formål er at tilbyde gratis healing og derigennem hjælp til selvhjælp

Vi er ikke tilknyttet en bestemt religion, spirituel eller religiøs retning

Vi består af frivillige healere, der stiller tid og evner til rådighed

Healerne i Hearts & Hands har tavshedspligt, arbejder anonymt og i stilhed

Når du modtager healing i Hearts and Hands, får du ingen råd, vejledning, diagnose eller clairvoyante beskeder. Du modtager blot healing i stilhed

Alle i Hearts & Hands arbejder ud fra et fælles Code of Conduct og etiske retningslinjer

Hearts & Hands eksisterer på baggrund af donationer

Hearts & Hands blev stiftet i 2003 på initiativ af Lars Muhl

For yderligere oplysninger: Hearts and Hands

”Forstå den spirituelle verden” TEOSOFI – DEN TIDLØSE VISDOM, kursusforløb ved Lene Pape
2025-01-18 - 2025-01-19
Ny kursusrække: 4 weekender ved Lene Pape
1. weekend: Lørdag den 18. Januar og søndag den 19. Januar 2025 kl. 10.00 – 16.30
2. weekend: Lørdag den 15. Februar og søndag den 16. Februar 2025 kl. 10.00 – 16.30
3. weekend: Lørdag den 29. Marts og søndag den 30. Marts 2025 kl. 10.00 – 16.30
4. weekend: Lørdag den 26. April og søndag den 27. April 2025 kl. 10.00 – 16.30

Pris: Kr. 750/ 950 pr. weekend for medlemmer/gæster.
I prisen indgår kaffe, the og lette traktementer. Frokosten sørger man selv for.
Tilmelding og Betaling til første weekend – klik på Find billetter:

Link til GUIDE – Bestil billet på Billetto

Dette er den første weekend, hvor vi håber, at disse weekender kan bringe os i en dybere kontakt med den tidløse visdom. Ved at dykke ned i disse 18 temaer i teosofien, vil vi bygge et grundlag, som du kan gøre brug af og tage med ind i andre åndsvidenskabelige temaer.
Under kurset benytter vi mystikken fra kristendommen, jødedommen, buddhismen og hinduismen som informationskilder. Vi høster viden fra Østens, Ægyptens og Vestens kulturhistorie og filosofier og tager udgangspunkt i åndsvidenskaben, som den er formuleret af de teosofiske pionerer og nutidige lærer. Vi kommer til at bruge litteratur af Martinus, Rudolf Steiner, Alice A. Bailey, Lucille Cedercrans, Asger Lorentsen, J.J. Hurtak med flere.
Kurset er bygget på natur- og religionsvidenskab samt symbollære.
Vær med til at skabe en god oplevelse, at få åndelig dybde, mening og skønhed ind i din bevidsthed, og at se din verden fra en ny vinkel.
Der vil være meditationer indlagt i forløbet.
Der kræves ingen forudsætninger for at deltage i kurset.
NB! Max 20 deltagere.

Lørdag d. 18. januar – 10:00 – 16:30
Søndag d. 19. januar – 10:00 – 16:30

Introduktion: Hvad er teosofi? Hvor stammer den teosofiske viden fra? Vi kommer på en historisk rejse for at finde frem til teosofiens fødsel i 1800-tallet og ser hvordan den har påvirket os helt frem til nutiden.
Livets væsen: Indlæringsprocesser, de permanente atomer eller vores talentkerner programmeres.
Søvnen, også kaldet den lille død.
Dødsprocessen. Tilbagetrækning, renselse og enhed.
Livet i de indre verdener efter den fysiske død: Oplevelser og indre processer i de astrale, mentale og kausale verdeners underplaner.
En ny inkarnation forberedes: Den fysiske fødsel. Genfødslens tidsperioder.
De permanente atomers betydning for de nye legemer. Fødsel og opvækst. (Hvordan finder vi en instruktionsbog til livet, Teosofien giver os et bud på det).
Chakraerne: Østen taler om de syv, Vesten taler om 33 chakraer, som vi bruger til energiformidling.
Det bevidste og det ubevidste. Forvandling. Hvad sker der, når chakraerne åbnes? Hvordan påvirker det vore legemer – og deres relation til bevidsthedsudvikling.

Hele programmet kan hentes her.

Om Lene Pape:
Foredragsholderen har gennem mange år arbejdet og interesseret sig for den indre side af livet. Studeret mange forskellige traditioner, der beskriver den sjælelige og åndelige side af Verden. Oplevet mange spændende energifyldte åndelige steder i Europa på lys/energi rejser. Er fortrolig med ritual arbejde gennem mange år i forskellige grupper og loger samt en barndom med glæde for kirke ritualer. Underviser og foredragsholder, blandt andet i Esoterisk astrologi, Herkules myte forståelse, englehierakier, menneskets indvielses rejse, menneskets kultur historie, den skjulte visdom, m.v. samt grundforståelse af Teosofi.

#teosofi
ID: 250118LPPkfyTFK
